stanford-oval/wikipedia huggingface dataset:
קובי מרימי
ביוגרפיה > לאחר האירוויזיון

כשבועיים לאחר גמר האירוויזיון החל מרימי בחזרות להצגה "אביב מתעורר", שעלתה באוגוסט 2019 בתיאטרון הלאומי "הבימה", שם גילם את דמותו של ארנסט.
ב-12 בספטמבר, יצא סינגל הבכורה של מרימי שנקרא "Yalla Bye".
ב-26 בינואר 2020 הוציא את השיר "לא לבד".
ב-10 באוגוסט 2021 הוציא סינגל ראשון מתוך אלבום בכורה שעתיד לצאת "יוצא מזה".
ב-22 במרץ 2022 הוציא את השיר "שתי דקות".
חיים אישים

מרימי מתגורר בתל אביב-יפו. טרם פרסומו כזמר, עבד כקופאי בקולנוע לב וכמארח בבר.
דיסקוגרפיה > סינגלים

2019: "Home"
2019: "Yalla Bye"
2020: "לא לבד"
2021: "יוצא מזה"
2022: "שתי דקות"
2023: "אבא שלי"
הערות שוליים

1 2 3  ‏בן בירון בראודה, ‏קובי מרימי: כל מה שרציתם לדעת ואנחנו העזנו לשאול, באתר ‏מאקו‏, 14 בפברואר 2019
1 2 3 4  יואב בירנברג, תרימו לו, באתר ynet, 13 בפברואר 2019
1 2 3  הדס בשן, ‏תאהבו אותי ותעזבו אותי בשקט, באתר ‏מאקו‏, 9 בינואר 2019
1 2 3  הכירו את קובי מרימי, באתר mako, ‏8 בדצמבר 2018
↑  רן בוקר, קובי מרימי: "זה בסדר להיות שמן וזה בסדר להיות שונה", באתר ynet, 11 בפברואר 2019
1 2  איתי שטרן, קובי מרימי הוא הזמר שייצג את ישראל באירוויזיון, באתר הארץ, 12 בפברואר 2019
1 2  האופרה הישראלית, מרימי קובי, שחקן, באתר האופרה הישראלית החדשה
↑  מתן שרון, ‏מרים לנו, באתר ‏מאקו‏, 10 בינואר 2019
↑  יואב בירנברג, תרימו לו, באתר ynet, 13 בפברואר 2019
↑  ערן סויסה, כוכב עם תעודה: מרימים לקובי מרימי, באתר ישראל היום, 9 בדצמבר 2018
↑  קובי מרימי הוא הנציג של ישראל באירוויזיון, באתר ‏מאקו‏, 12 בפברואר 2019
↑  מיכל רז-חיימוביץ', ‏אחד ממאתיים: איך קוראים לשיר שנבחר לייצג את ישראל באירוויזיון?, באתר גלובס, 20 בפברואר 2019
↑  יונתן ריגר, ‏הצצה לשיר של ישראל באירוויזיון, באתר ‏מאקו‏, 7 במרץ 2019
↑   קובי מרימי – אירוויזיון 2019 | Kobi Marimi - Home | Israel Eurovision Music Video 2019, סרטון בערוץ "כאן 11 - תאגיד השידור הישראלי", באתר יוטיוב (אורך: 03:02)
↑  מורן טרנטו-מלר, ‏אירוויזיון 2019 מחמם מנועים: נפתח כנס המשלחות, נבחר מקומה של ישראל, באתר מעריב אונליין, 11 במרץ 2019
↑  הפעם מרים(י): HOME בגרסת רמיקס מיוחדת. צפו, באתר "סרוגים", 11 באפריל 2019
↑   ערן סויסה, אירוויזיון 2019, באתר ישראל היום, 7 במאי 2019
↑  יונתן ריגר, לירון זייד ומור לוי, ‏הולנד ניצחה, ישראל במקום ה-23, באתר ‏מאקו‏, 18 במאי 2019
↑  רן בוקר, הג'וב הבא של קובי מרימי אחרי האירוויזיון: תפקיד בהבימה, באתר ynet, 16 ביוני 2019
↑  מאיה כהן, קובי מרימי מגיע לתיאטרון, באתר ישראל היום, ‏15 ביולי 2019
↑  עינב שיף, קובי מרימי מצא את השיר הנכון לאירוויזיון, באתר ynet, 12 בספטמבר 2019
↑  בבית, לא לבד: צפו בקליפ לשיר החדש של קובי מרימי, באתר וואלה, 26 בינואר 2020
↑  עמי פרידמן, קובי מרימי מתאהב מחדש במוזיקה, באתר ישראל היום
↑  גיל משעלי, ‏קובי מרימי בשיר חדש: "כתבתי על השעות האלה ביום שהחרדות מציפות אותנו וקשה לראות את האור", באתר ‏מאקו‏, 22 במרץ 2022
| קובי מרימי |
| --- | --- | --- |
| סינגלים | Home‏ • Yalla Bye‏ • לא לבד • יוצא מזה |  |
| ערכים קשורים | ישראל באירוויזיון 2019 • אירוויזיון 2019 |  |
| --- | --- |
בקרת זהויות :  NLI: 987007409637105171  ISNI: 0000 0004 7951 2016  MusicBrainz: 10cec3ac-3803-45bd-a0e3-4c865c8394bd  VIAF: 11155646242718212934   WorldCat (עם VIAF): 11155646242718212934
אייפון 11

| --- | --- |


 מידע כללי
 סוג:  סדרת דגמי טלפון חכם 
 מפתח:  אפל 
 יצרן:  אפל 
 תאריך הפצה:  20 בספטמבר 2019
 סדרה:  אייפון 
 הקודם בסדרה:  אייפון XR 
 הבא בסדרה:  אייפון 12 
 מידע טכני
 מערכת הפעלה:  iOS 13
 מעבד:  Apple A13 Bionic
 נפח אחסון:  64GB/128GB/256GB
 זיכרון:  4GB
 מסך:  6.1 אינץ׳, תצוגת רטינה, מסך LCD ברזולוציה של 1792×828 ו-326 PPI
 מצלמה:  12 מגה-פיקסל
 סוללה:  3,110 מילי אמפ"ש 
 מידות
 רוחב:  75.7 מ"מ 
 גובה:  150.9 מ"מ 
 עובי:  8.3 מ"מ 
 משקל:  194 גרם
 צורה:  מלבן עם פינות מעוגלות
 www.apple.com/iphone-11/
 
אייפון 11 (באנגלית: iPhone 11) הוא טלפון חכם בעל מסך מגע מבית אפל. המכשיר הוכרז ב-7 בספטמבר 2019 באירוע השקה בינלאומי של החברה כמדי שנה, באותו האירוע גם הוכרזו שאר המכשירים בסדרה, השעון החכם מסדרה 5 ושירותים נוספים שמציעה אפל ללקוח. המכשיר הוא מחליפו של האייפון XR, והוא חלק מסדרת האייפונים החדשה (הוכרז לצד האייפון 11 פרו והאייפון 11 פרו מקס). בשנת 2019, הפך האייפון XR לאייפון הנמכר ביותר מסדרת האייפונים האחרונה, כתוצאה מכך, נמכר האייפון 11 החדש במחיר זול במיוחד, זול יותר אפילו מה-XR. מהלך זה הוביל לירידה במחיר האייפון XR, והפך את האייפון 11 למכשיר "סטנדרט" לסדרת האייפונים החדשה.
המכשיר מגיע עם מעבד של אפל, A13 Bionic. המכשיר כולל מערך מצלמות כפולות. הבדל נוסף בינו לבין דגם הפרו הוא שבעוד שמכשיר הפרו נמכר יחד עם מטען מהיר 18W שמאפשר טעינה מהירה במיוחד, האייפון 11 מגיע עם מטען 5W, אשר נמכר יחד עם אייפונים מדורות קודמים. עם זאת, המכשיר תומך בטעינה מהירה של 18W.
ההשקה בישראל התקיימה שישה ימים לאחר ההשקה בארצות הברית.
עיצוב

האייפון 11 זמין לרכישה בשישה צבעים: סגול, צהוב, ירוק, שחור, לבן ואדום. בצדו הקדמי, שוכן חור מצלמה ורמקול של TrueDepth בדומה ל-XR. בצדו האחורי שוכן מערך מצלמות כפול לצד הפלאש, אשר בגודל זהה למכשיר הפרו בסדרה. אם כי לאייפון 11 יש רק שתי מצלמות ואילו למכשירים האחרים בסדרה יש 3.
מפרט > חומרה

האייפון 11, בדומה לאייפון 11 פרו, מכיל בתוכו את המעבד A13 Bionic של אפל. דגמי המכשיר מגיעים עם שלוש אפשרויות לאחסון פנימי: 64, 128 או 256 ג'יגה, וסך זיכרון RAM של 4GB. האייפון 11 עמיד במים ואבק, ברמה של IP68 (עמיד למים תחת שני מטרים עד 30 דקות). עם זאת, אחריות היצרן אינה מכסה נזקי נוזלים בטלפון. כמו כן, בדומה לדורות הקודמים, במכשיר אין שקע חיבור לאוזניות.
מפרט > מסך

האייפון 11 מגיע עם מסך LCD (בניגוד לשאר המכשירים בסדרה שמגיעים עם מסך OLED) בגודל 15.5 ס"מ, והוא תומך בטכנולוגיית IPS. רלוצוזיית המסך היא 1792x828 פיקסלים, עם בהירות מרבית של 625 ניט ויחס ניגודיות של 1:1400. הוא תומך ברזלוציית HDR, Dolby Vision, True-Tone. בדומה לאייפון 11 פרו, ה-XS ,XR, וה-X, בחלקו העליון של המכשיר ממוקמות מערך המצלמות הקדמיות והרמקול.
מפרט > מצלמה

המכשיר כולל מערך מצלמות אחורי ברזולוציה של 12MP יחד עם עדשה כפולה. העדשה הרחבה בעלת 2.4/f וזווית אולטרה-רחבה, כולל שדה ראייה של כ-120 מעלות, וזום אופטי 2X. העדשה השנייה גם היא בעלת זווית רחבה ו-f/1.8. האייפון 11 תומך בצילום וידאו ברזולוציית 4K בקצב של כ-60 פריימים לשנייה. בנוסף, יש גם אפשרות של הילוך איטי במכשיר, באיכות של 1080p עד 240 פריימים לשנייה. הטלפון מאפשר "זום שמע", אשר ממקד את השמע לאזור בו המשתמש מתמקד. שתי המצלמות תומכות בצילום וידאו, אם כי רק עדשת הזווית הרחבה מגיעה עם ייצוב תמונות אופטי. כמו כן, מצב הבוקה (מיקוד חי) והעומק קיימים במכשיר. לאייפון 11 ישנו מצב לילה אוטומטי, שמאפשר למצלמה לצלם תמונות בהירות עם רעש מופחת בסביבות בעלות תאורה נמוכה. חברת אפל הודיעה גם על שחרור תכונה חדשה שתאפשר למעבד הצילום לנתח וללמוד מהתמונות שהמשתמש מצלם (בדומה לבינה המלאכותית של גוגל).
מפרט > תוכנה

אייפון 11 מגיע עם מערכת ההפעלה של אפל, ה-iOS 16.5, שכוללת בין היתר את סירי ואת ה-FACE ID.
ראו גם

אייפון X
אייפון XR
אייפון XS
אייפון 11 פרו
הערות שוליים

↑  הערך עוסק בדגם האייפון 11 בלבד.
↑  השוואה: iPhone 11 מול iPhone XR – עיצוב, מפרט ומחיר, באתר מגזין גאדג'טים וטכנולוגיה - Gadgety.co.il | גאדג'טי, ‏2019-09-12
↑  Samantha Murphy Kelly and Seth Fiegerman, CNN Business, What you need to know about Apple's iPhone 11 event, CNN
↑  Apple finally includes a fast charger with the iPhone 11 Pro, Engadget (באנגלית)
↑  יובל מן, הערכות בשוק: אייפון 12 יגיע רק בסוף נובמבר, באתר ynet, 25 באוקטובר 2020
↑  כל השמועות על iPhone 11 החדש, באתר ‏מאקו‏, 27 באוגוסט 2019
בראול סטארס – דמויות

במשחק הנייד בראול סטארס מבית חברת Supercell יש 88 דמויות (במשחק נקראות "בראולרים", "Brawlers"). לכל בראולר יש התקפה רגילה ותכונת סופר.
סוגי בראולרים

במשחק יש שבעה סוגי בראולרים, לכל סוג יש מאפיינים משלו.
גורם/גורמת נזק: גורמי הנזק מאופיינים במגוון צורות של טווח פגיעה. הצורה הנפוצה ביותר היא משולש שווה-שוקיים, כאשר הצלע הרחוקה מהבראולר היורה היא מעוגלת. צורה נוספת היא מלבן, הקיים בשני סוגים עיקריים: האחד בעל צלע קצרה ארוכה יחסית, והשני בעל צלע ארוכה מאוד וצלע קצרה קצרה מאוד. טווח הפגיעה של גורמי הנזק משתנה בין הדמויות השונות. חלק מהם מתאפיינים בטווח בינוני, שאינו ארוך במיוחד אך גם לא קצר. לעומתם, ישנם גורמי נזק בעלי טווח ארוך במיוחד, המאפשרים פגיעה ממרחק רב. סוג זה הוא הרב ביותר במשחק, עם מספר של כ-17 בראולרים מסוג "גורם נזק". הבראולרים הידועים בקטגוריה זו הם: שלי, קולט, ניטה, ריקו, ספייק, 8-ביט, צ'סטר קלנסי ומו.
טנק: בראולרים המתאפיינים בכמות גבוהה של נקודות בריאות, המגיעה למינימום של 7,000 נקודות ברמת כוח 9. בראולרים אלה מתוכננים לספוג נזק רב ולהגן על חברי הקבוצה. מרבית הטנקים מצטיינים בטווח קרב קצר, המחייב אותם להתקרב ליריבים כדי לגרום נזק משמעותי. מאפיין ייחודי של רוב הטנקים הוא שתכונת הסופר שלהם נטענת כאשר הם סופגים נזק מאויבים. פרנק הוא הבראולר עם הכי הרבה חיים בקטגוריית טנק, וגם במשחק עצמו. הבראולרים הידועים בקטגוריה זו הם: אולי, אל פרימו, אש, באבל, באסטר, ג'קי, דאריל, דראקו, האנק, מג, ורוזה.
ארטילריה: זורקים יודעים לירות את היירייה העיקרית שלהם מעל לקירות ומבנים. הברואלרים הידועים בקטגוריה זו הם בארלי, ג'וג'ו, גרום, דיינמיק, טיק, לארי ולורי וספראוט.
בקר: בראולרים שפוגעים באויבים בדרכים שאינן גורמות נזק ומסוגלים "לשלוט" על המפה, בשל שהיריות שלהם מתפרסות על שטח רב. למשל הזזת האויבים לפעמים אחורה ולפעמים לקדמת התוקף, השתלטות מוחלטת על היריב (במקרה של תכונת הסופר של וילו) שיתוק של היריב (למשל במקרה של לו), או תזוזה עצמית למרחקים מסוימים (כמו במקרה של צ'אק). הבראולרים הידועים בקטגוריה זו הם:אמבר, אמז, בו, גייל, ג'ין, ג'סי, גריף, וילו,לו, מיפל, מר.P, סנדי, סקוויק, פני וצ'אק.
תמיכה: בראולרים שנותנים עזרה לחברי הקבוצה עם כל מיני יכולות (המהירות של מקס, הצריח של פאם, הגיטרה של פוקו, הנקניקייה של דאג, המגן של גאס, השיקוי של ביירון וכו'). הבראולרים הידועים בקטגוריה זו הם: ביירון, ברי, גאס, גריי, דאג, מקס, פאם, פוקו, ראפס וקיט.
מתנקש: המתנקשים יודעים לגרום הרבה נזק במעט זמן. לרובם תכונות מיוחדות כמו: הרעלה, בלתי נראות ועוד. הבראולרים הידועים בקטגוריה זו הם: אדגר, באז, לאון, לילי, מורטיס, סאם, סטו, פאנג, צל, קורדליוס, קנג'י וקרואו.
צלף: דמות אשר יכולה לירות ממרחק גדול, וככל שהיא רחוקה יותר מהמטרה, כך מורידה לה יותר חיים. הבראולרים הידועים במיוחד בקטגוריה זו הם: אנג'לו, בוני,בי, בל, ברוק, ג'נט, מייזי, מנדי, נאני ופייפר.
רמת נדירות

לכל בראולר יש רמת נדירות משלו (חוץ מלשלי, הבראולר ההתחלתי שמתקבל בחינם). רמות הנדירות לבראולרים הן:
צבע תכלת (תחילת המשחק) – הדמות הראשונה שניתנת בחינם.
צבע ירוק (נדיר) – לרוב עולות 160 קרדיטים או 29 יהלומים.
צבע כחול (נדיר במיוחד) – לרוב עולות 430 קרדיטים או 79 יהלומים.
צבע סגול (אדיר) – לרוב עולות 925 קרדיטים או 169 יהלומים.
צבע אדום (מדהים) – לרוב עולות 1,900 קרדיטים או 349 יהלומים.
צבע צהוב (אגדי) – לרוב עולות 3,800 קרדיטים או 699 יהלומים.
מערכת המיומנות

כל דמות (בראולר) מתפתחת באמצעות מסלול מיומנות ייחודי. שחקנים צוברים נקודות מיומנות במשחקים תחרותיים, למעט קרבות ידידותיים. שחקנים בדרגת "כוכב" נהנים מבונוס נקודות מיומנות בכל הרמות מארד I עד זהב III..
מערכת המיומנות > סדר נקודות המיומנות

מסלול המיומנות מחולק לתשע רמות בשלוש קטגוריות: ארד, כסף וזהב, כאשר כל קטגוריה כוללת שלוש רמות (I, II, III). הגמולים בכל רמה משתנים בהתאם לנדירות הדמות.
ברמת ארד I (300 נקודות), שחקנים מקבלים מטבעות: 750 לדמויות נדירות עד אדירות, ו-1,000 לדמויות מדהימות ואגדיות. ארד II (800 נקודות) מעניק נקודות כוח: 100 או 150 בהתאמה. ארד III (1,500 נקודות) מציע קרדיטים: 75 או 100.
בקטגוריית הכסף, רמה I (2,600 נקודות) מעניקה נקודות כוח: 200 או 300. כסף II (4,000 נקודות) מציע מטבעות: 1,250 או 2,000. כסף III (5,800 נקודות) מעניק קרדיטים: 150 או 200.
קטגוריית הזהב מציעה גמולים ייחודיים: זהב I (10,300 נקודות) מעניק סיכה מיוחדת, זהב II (16,800 נקודות) מציע סמל שחקן ייחודי לדמות, וזהב III (24,800 נקודות) מעניק תואר לקרב. גמולים אלה זהים לכל הדמויות ואינם ניתנים להשגה בדרכים אחרות במשחק.
מערכת זו מעודדת שחקנים להתמחות בדמויות ספציפיות ומספקת תמריצים להמשך המשחק גם ברמות גבוהות. היא מאפשרת לשחקנים לצבור משאבים שונים כגון מטבעות, נקודות כוח וקרדיטים, תוך שהיא מציעה גם פריטים קוסמטיים ייחודיים ברמות הגבוהות ביותר.
רשימת הבראולרים > מקרא סוגי בראולרים

גורם נזק
טנק
ארטילריה
בקר
תמיכה
מתנקש
צלף
רשימת הבראולרים > בראולרית צבע תכלת (תחילת המשחק)

| סוג | שם הדמות | יכולת רגילה | תכונת סופר | הערות |
| --- | --- | --- | --- | --- |
|  | שלי | קליעים: הרובה של שלי יורה קליעים לטווח בינוני. ככל שיותר קליעים פוגעים במטרה, כך הנזק גדול. | סופר-פגז: תכונת הסופר-פגז של שלי משמידה גם מקומות מחסה וגם אויבים. כל הניצולים נסוגים לאחורה. | הבראולרית הראשונה, ניתנת בחינם בתחילת המשחק. |
רשימת הבראולרים > בראולרים צבע ירוק (נדיר)

| סוג | שם הדמות | יכולת רגילה | תכונת סופר | הערות |
| --- | --- | --- | --- | --- |
|  | ניטה | שברים ורסיסים: ניטה תוקפת באמצעות גל הלם הפוגע באויב שנלכד בטווח הרטט שלו. | הדוב הטוב: ניטה מזמנת דוב גדול כדי שיצוד את אויביה. | הבראולר השנייה, מתקבלת ישר אחרי שלי. |
|  | קולט | אקדח אוטומטי: קולט יורה מהאקדחים שלו שש יריות ישירות ארוכות טווח. | סופר קליעים: קולט פולט מטח כדורים מסיבי שמגיע למרחק רב והורס מקומות מחסה. |  |
|  | בול | דו-קני: הרובה הדו-קני של בול גורם נזק כבד הטווח שלו קצר מאוד. | בולדוזר: בול מרכין את ראשו וכמו בולדוזר מפלס את דרכו בין יריבים ומכשולים. | נקרא על שם החיה שור באנגלית – Bull. |
|  | רוזה | יד אבן: רוזה מעיפה אגרופים עוצמתיים | חומרים חזקים: רוזה מקבלת עור נוסף שעשוי מצמחים מטפסים וחזקים למשך 3 שניות וכך מפחיתה את כל הנזק שהיא סופגת ב-70% מהזמן. |  |
|  | אל-פרימו | אגרופי זעם: אל פרימו מכניס מבול של אגרופים לוהטים. | נעיצת מרפק מהשמיים: אל פרימו מנתר למעלה ומנחית מרפק מהגהנות שמחסל אויבים והורס מקומות מחסה! |  |
|  | ברוק | טיל מטלטל: ברוק מעיף טיל שמסוגל להגיע למרחק עצום. | גשם של טילים: ברוק יורה מטח טילים שמחסל אויבים ומכשולים. |  |
|  | בארלי | עד הסוף: בארלי משליך בקבוק ושובר אותו על הרצפה. האויבים נפצעים מהפיצוץ ומנזק נוסף במשך הזמן אם הם נשארים באזור. | קריאה אחרונה: בארלי משליך מטח של בקבוקי תבערה, המעלה בלהבות אזור עצום. |  |
|  | פוקו | אקודר מנצח: פוקו פורט על הגיטרה ומפיץ גלי קול מסמרי שיער וכך מסב נזק לאויבים. | הדרן: פוקו מרפא את עצמו ואת כל החברים שבסביבה עם המנגינה העליזה שלו. זה לא משפיע על האויבים. |  |
רשימת הבראולרים > בראולרים צבע תכלת (נדיר במיוחד)

| סוג | שם הדמות | יכולת רגילה | תכונת סופר | הערות |
| --- | --- | --- | --- | --- |
|  | ג'סי | רובה הלם: ג'סי יורה קליעי אנרגיה. לאחר שהקליע פוגע במטרה הוא קופץ ועובר למטרה הבאה, בסביבה, וכך פוגע עד לשלושה אויבים. כל קפיצה גורמת 25% פחות נזק. | מתקפה נחושה!: ג'סי מפעילה מקלע שיורה אוטומטית על האויב: הוא עשוי מ-100% חומרים ממוחזרים! |  |
|  | דינ-מייק | פיוז קצר: מייק משליך שני מקלות דינמיט ועובר כל מכשול שעומד בדרכו. הוא טיפוס עצבני ויש לו פיוז קצר! | פצצה של חבית: האמ-אמא של חביות הדינמיט! מפוצצת מקומות מחסה כמו כלום כל אויב ששורד מחוסל על המקום. |  |
|  | טיק | מיני מוקשים: טיק זורק מקבץ מוקשים שמתפצלים לפני שהם נוחתים. המוקשים מתופוצצים כשהם נוגעים במטרה, או אחרי כמה שניות. | עם הראש קדימה: טיק מנתק את הראש שלו ומשגר אותו. לאחר הנחיתה, הראש מקפץ לעבר המטרה הקרובה ביותר ומתפוצץ כשהוא נוגע נוגע בה! |  |
|  | פני | רובה שלל: יורה נרתיק של זהב מזויף. אם הנרתיק פוגע באויב הוא מתפוצץ ומפזר מטבעות על המטרות שמאחורי האויב הראשון. | התותח הנאמן: פני מכינה את התותח שלה! הוא יכול לירות באויבים מרוחקים ותחת מחסה, ולהעלות באש את הקרקע. |  |
|  | קארל | מכוש: קארל זורק את המכוש שלו כמו בומרנג. כשהוא תופס את המכוש שחוזר אליו, הוא יכול לזרוק אותו שוב. | סחרור: קארל נכנס לסחרור מטורף למשך כמה שניות, מסתובב ומסב נזק ליריבים שבסביבה. |  |
|  | 8-ביט | קרניים מפציצות: יורה מטח של קרניים מפציצות שמסבות נזק לכל יריב שהן פוגעות בו. לקרניים יש טווח פיזור מועט. | מחזק נזקים: שולח צריח שמגביר את הנזק אותו מסבים כל הבראולרים הידידותיים שבאזור ההשפעה. | הבראולר האיטי ביותר במשחק. |
|  | ריקו | כדורים קופצים: הכדורים של ריקו קופצים חזרה מהקירות ומגדילים את טווח הפגיעה. הם מסוגלים לפגוע באויב גם מאחורי מחסה. | יריה מתעתעת: ריקו יורה מטח כדורים ארוך טווח המפלח את האויב, קופץ כריקושט מקירות ומגדיל את טווח הפגיעה. |  |
|  | דאריל | טובים השניים: רובה הציד הכפול של דאריל יורה מטחים שגומרים נזק מטווח קצר. | חבית מתגלגלת: דאריל מתגלגל קדימה בתוך החבית שלו, מפיל אויבים, מפחית נזקים מבחוץ וקופץ מקירות. תכונת הסופר שלו נטענת במשך זמן! |  |
|  | ג'קי | פורצת דרך: ג'קי מקפצת על פטיש האוויר ומרעידה את הקרקע. האויבים שיתקרבו יותר מדי ייפגעו! | לקדוח בכל הכוח!: ג'קי קודחת חור באדמה כדי להכניס אליו אויבים! |  |
|  | גאס | בלוני לוני: גאס יורה בלונים לעבר אויבים. אחרי כמה פגיעות ברצף, צונחת רוח. רוחות שיצטברו ישחזרו חלק מהבריאות של גאס או של חברי הצוות שלו. | ספוקי: גאס משתמש בספוקי (דמות עשויה מבלון) כדי ליצור מגן סביב עצמו או סביב אחד מחבריו לקבוצה, ודוחף אויבים לאחור. |  |
ראו גם

Supercell (חברת משחקים)
סקואד באסטרס
קלאש רויאל
לקריאה נוספת

Brawl Stars Wiki, brawlstars.fandom.com (באנגלית)
ביאורים

↑  ברוב הפעמים נקרא "אייט ביט", לפי בשמו באנגלית: Bit-8 (Eight Bit)
↑  בגרסה האנגלית של המשחק, נקראת קוֹלֵט (Colette), ובעברית סופיה, במטרה להקל על הגהת השם
↑  במקור, בראשי תיבות באנגלית: EMZ
1 2  אין תרגום לעברית
↑  בגרסה האנגלית של המשחק, נקראת ביבי (Bibi), ובעברית באבל
גיורא חייקה

| --- | --- |
אין תמונה חופשית
 לידה:  1939 (בן 86 בערך) עיראק
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד סיירת צנחנים  מפקד גדוד 9  מפקד חטיבה 217  מפקד חטיבה 500  מפקד עוצבת המפץ  מפקד המרכז הלאומי לאימונים ביבשה
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 
גיורא חייקה (נולד ב-1939) הוא תת-אלוף במילואים בצה"ל, מפקד חטיבה 500, מפקד עוצבת המפץ ומפקד המרכז הלאומי לאימונים ביבשה לשעבר.
קורות חייו

נולד בעיראק ועלה לישראל בגיל תשע. את שנות נעוריו עשה בקיבוץ רמת יוחנן. בשנת 1957 התגייס לצה"ל, התנדב לצנחנים והתקבל לסיירת צנחנים. בצנחנים עבר חייקה מסלול הכשרה כלוחם, קורס מ"כים חי"ר וקורס קציני חי"ר. עם סיום קורס הקצינים שב לחטיבה כמפקד מחלקה. לאחר מכן השתחרר, שב למשק וב-1961 התגייס מחדש לשירות קבע. בשנת 1963 היה מפקד פלוגה בגדוד 890. לאחר מכן מונה למפקד סיירת הצנחנים ולחם במסגרתה במלחמת ששת הימים. לאחר מכן למד בפו"ם.
חייקה עבר הסבה לשריון, היה מפקד פלוגת טנקים במלחמת ההתשה, סמג"ד ומפקד גדוד 9. במלחמת יום הכיפורים לחם כסגנו של מפקד חטיבה 217, נתן ניר, הוא נפצע בסיום קרב העיר סואץ. לאחר המלחמה מונה למפקד חטיבה 645 ובהמשך שימש כמפקד חטיבה 500. בשנים 1979–1982 ובמהלך מלחמת לבנון הראשונה פיקד על עוצבת המפץ ובשנים 1987–1985 שימש כמפקד המרכז הלאומי לאימונים ביבשה. השתחרר מצה"ל בדרגת תא"ל.
הערות שוליים

↑  פלוגת הסיור החטיבתית 5173 מחזור 1957 - 1958, מתוך אתר "הצנחנים בעשור הראשון".
↑  על אזרחי עם דורון רובין, גלי צה"ל, 1 באוקטובר 2011
↑  גיורא חייקה - 1966-1967, באתר סיירת צנחנים.
↑  עמנואל סקל, "סיני שבלב", הוצאת ליאור שרף – הפצות, 2020, עמוד 76.
↑  שאול נגר, "נתק'ה - הקצין הפצוע שחזר לשדה הקרב" - ערב השקת הספר ביד לשריון, באתר "יד לשריון", ‏ 24.06.2010.
↑  חטיבה 217 - עוצבת "הסוס הדוהר", מתוך אתר "יד לשריון".
↑  המרכז הלאומי לאימונים ביבשה, מתוך אתר זרוע היבשה.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
האקדמיה ללשון הערבית

| --- | --- |

אין תמונה חופשית
 גוף פיקוח על לשון
 תקופת הפעילות:  דצמבר 2007 – הווה (כ־17 שנים)
 בעלי תפקידים
 נשיא:  פרופסור מוסטפא כבהא
 מיקום
 מיקום:  רחוב פאולוס השישי, נצרת, ישראל
 מדינה:  ישראל ישראל
 קואורדינטות:  32°41′47″N 35°17′26″E﻿ / ﻿32.696416666667°N 35.290583333333°E﻿ / 32.696416666667; 35.290583333333
 http://www.arabicac.com
  (למפת הכרמל מוגדלת) האקדמיה ללשון הערבית(למפת הכרמל רגילה) האקדמיה ללשון הערבית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האקדמיה ללשון הערבית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האקדמיה ללשון הערבית
 
האקדמיה ללשון הערבית בישראל (בערבית: مجمع اللغة العربية) היא המוסד העליון למדע ולחקר הלשון הערבית בישראל, שקם בדצמבר 2007.
סמכויותיה ותפקידיה הוסדרו בחוק המוסד העליון ללשון הערבית, שנחקק במרץ 2007, והם מקבילים במידה רבה לאלו של האקדמיה ללשון העברית.
לפי החוק, מטרות האקדמיה הן:
חקר הלשון הערבית לתקופותיה ולענפיה;
עיסוק בתחומי המינוח, הדקדוק, אוצר המילים, ההגייה, התעתיק והכתיב של הלשון הערבית, לרבות חידושי לשון והתאמה לעידן הטכנולוגיה והמחשוב המתקדם;
עריכת מילונים כלליים ומיוחדים;
חקר הלשון בתרבות הערבית, לרבות בתחומי הספרות והשירה;
קיום קשרים וחילופי מידע עם האקדמיה ללשון העברית ועם מוסדות לחקר הלשון הערבית והעברית בארץ ובעולם;
שיתוף פעולה עם משרד החינוך ועם מוסדות להשכלה גבוהה ומתן ייעוץ בתחומי פעילותה של האקדמיה;
פרסום כתבים ומחקרים ועריכת כנסים בתחומי פעילותה של האקדמיה.
נשיאה הראשון של האקדמיה היה פרופ' מחמוד גנאים, ולאחר מותו מונה פרופ' מוסטפא כבהא לנשיא. האקדמיה שוכנת בברחוב פאולוס השישי שבנצרת, ישראל.
ראו גם

האקדמיה ללשון העברית
האקדמיה ללשון הערבית בקהיר
האקדמיה הירדנית ללשון הערבית
יהודית סספורטס

| --- | --- |

יהודית סספורטס (2013)
 לידה:  1969 (בת 56 בערך) אשדוד, ישראל
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  פיסול, ציור, וידאו ארט
 בן זוג:  תומאס הובל
 
יהודית סספורטס (נולדה ב-1969) היא פסלת ואמנית ישראלית, הפועלת בישראל ובגרמניה. על יצירתה זכתה בשנת 1997 במלגת אינגבורג בוכמן של קרן וולף, בשנת 1999 בפרס קרן גוטסדינר לאמן ישראלי צעיר, ובפרס לאמנות ישראלית על שם צילה ירון (2024).
ביוגרפיה

יהודית סספורטס נולדה באשדוד בשנת 1969. למדה במכללה לאמנות חזותית בבאר שבע בשנים 1988–1989 ולאחר מכן במחלקה לאמנות באקדמיה לאמנות ועיצוב בצלאל (1989–1993), ובמחלקה לפיסול באקדמיה לאמנות ולמדעים קופר יוניון (אנ') בניו יורק. בשנים 1997–1999 עשתה תואר שני בבצלאל.
משנת 1993 סספורטס מלמדת בצלאל. בשנות האלפיים גרה בברלין ובתל אביב. בשנת 2007 ייצגה את ישראל במסגרת הביאנלה ה-52 לאמנות בוונציה, איטליה.
עבודותיה

בעבודותיה המוקדמות, כגון "עריסה" (1991) או "משקל פח" (1996), יצרה מבנים תלת־ממדיים המתבססים על דימויים של חפצים ביתיים. בעבודה "הנגר והתופרת" (2000), המבוססת על התוכנית האדריכלית של דירת הוריה בבניין שיכון באשדוד, יצרה סספורטס מיצב גדול ממדים ששילב בין פיסול לציור. זו הייתה היצירה הגדולה הראשונה שהוצגה מחוץ לישראל, וזיכתה אותה בפרס גוטסדינר. ב-2002 העלתה את המיצב "ליד הנהר" המתבסס על התבנית של "הנגר והתופרת" ועוסק בחוויה ספציפית של אי ידיעה. בסוף שנות התשעים הציגה סספורטס מיצבים פיסוליים רישומיים.
בין השנים 2001–2003 יצרה סספורטס את סדרת "מניפות" שפורשת נופים אירופיים קרים ומנוכרים של הרים מושלגים המצוירים בסגנון ובפורמט של האמנות היפנית המסורתית. המניפות התפתחו מדיאגרמות במיצבי הרצפה המוקדמים של סספורטס.
בשנת 2007 העלתה סספורטס את "שומרי הסף" בביתן הישראלי בביאנלה ה-52 לאמנות בוונציה באוצרותה של סוזן לנדאו. התערוכה בוונציה היא במידה רבה המשך ל"שומר צל הפנינה" שהציגה סספורטס בגלריה זומר ב-2004. מרכיבי התערוכה מזמינים רצף מדוד של גילוי. בעבודה נראו אובייקטים גדולים חלקם נראים כמו מרחפים בחלל. האחד דמוי במה עגולה אולי באר והאחר דמוי תריס רפפות. האובייקטים עשויים MDF, צבועים בשחור ועליהם מצוירים ידנית דימויי הרים, עצי מחט, שלולית ומבנים מודרניסטיים החוזרים ברבות מעבודותיה. בין העבודות פזורים מוטות ארוכים המלווים את יצירתה לאורך השנים.
ב-2013 הוצגה במוזיאון ישראל תערוכת היחיד "שבעה חורפים" – אחד הפרויקטים הארוכים שלה, תוצר של 11 שנות מחקר בבִּיצה בצפון-מערב גרמניה. הולדת הפרויקט במפגש אקראי ברכבת: מבט חטוף לעבר כתב עת אותו החזיקה נוסעת אנונימית ובו דימוי של ביצה צד את עינה של סספורטס באחת מנסיעותיה. סספורטס ביקרה במשך שנים את המקום, ויצירתה ממחישה פיזית ומטאפורית את מהותו. ב"שבעה חורפים" ניכרת יכולתה של סספורטס לייצג את סביבת הביצה את הצלילים וחומריה הפיזיים שוטטות בתערוכה מדמה תנועה בנבכי התודעה. פסלים חידתיים כגון פסנתר נוטה על צידו, אוהל ושולחן מגנטים מזמינים את המשוטט לנוע בין נופי יערות ביצות ואור ירח קוסמי המערבלים מודע ותת מודע יש ואין. עבודת הווידאו "שולחן המגנטים" מתעדת בהילוך איטי תנועה של חפצים על גבי שולחן לבן. החפצים הם צמחים מיובשים בתוכם הוטמנו מגנטים והם נעים בזכות גושי מגנט גדולים שהונחו בצידי השולחן. בכך מותחת העבודה את גבולותיו של "הטבע הדומם" – הטבע המת מתעורר לפוטנציאל תנועה חדש. סדרת הרישומים "שכחה" התחילה ברישומי נוף בדיו על סמך תצלום של ביצה. סספורטס הקרינה את הרישום על נייר ורשמה בעקבותיו. צילומי CT ראש שימשו כמקור חזותי נוסף לעבודה. הסרט "עובדי האור" מורכב מ-158 רישומים המגולמים כולם לכדי יצירה אחת, המציגה שלושה אירועים מרכזיים המורכבים מהתרחשויות ביער ומנקודות המבט עליהן. המצלמה סורקת את הנוף באיטיות. מערך קווי שחור חולף על פני המסך עוקב ומנותק ממנו בו זמנית. העבודה "הפסנתר" מ-2013 מציגה פסל גבוה של מקלדת לבנה הניצבת על צידה ובתוכה שלושה גלילי נייר. הטקסט הנלווה משווה לבית מזוזה גדול ממדים או גלגלי תפילה טיבטיים. על הגלילים רשומים קווי ססמוגרף צפופים בטוש שחור המהווים תרגום חזותי של מאות שעות הקלטה של בני משפחתה של סספורטס שהומרו לרישום גרפי המתבסס על "האינטנסיביות הרגשית" של ההקלטה.
מאז 2014 הציגה סספורטס ארבע תערוכות יחיד באירופה. באוקטובר 2020 נפתחה תערוכת יחיד חדשה שלה בגלריית Kunsthalle בוילהלמסהאפן, גרמניה בשם "הארכאולוגיה של הבלתי נראה". בתערוכה היא חושפת לראשונה חלקים מ-Liquid Desert Project הפרויקט עליו היא עובדת בשבע השנים האחרונות בנגב. באופנים רבים הוא מחליף את הביצה הגרמנית.